Lolland-Falsters Stifts-Tidende, 1828-11-11
Jndenlandsk. Efter at Sor Academi igien var traadt i Virksomhed og under 28de Januar 1827 havde erholdt ny Statuter, behagede det Hans Majestæt Kongen, til Academiet allernaadigst at skjænke en meget betydelig og kostbar Samling af physicalske, chemiske og mathemathiske Apparater. Denne Samling havde Overhofmarschal Hauch ved Salg afhændet til Hans Majestæt, mod det Vilkaar, at Benyttelsen deraf skulde være ham forbeholden paa Livstid, paa hvilken forbeholdne Ret han nu til Fordeel for Sors Academi renoncerede. Samlingen, som bestaaer af 745 Nummere, fordeelte i 12 forskjellige Classer, blev efter den til samme hørende Fortegnelse afleveret til Directionen for Universitetet og de lærde Skoler tilligemed nogle andre tildeels kostbare Jnstrumenter, der senere af Overhofmarschal Hauch vare anskaffede. Den hele Samling er derefter af Directionen besørget udsendt til Sorø, hvor den nu er ankommen og i de dertil bestemte Sale i Academi=Bygningen opstillet. Selve Formælingsdagen feiredes den høie Fest i Odense af det der garnisonerende fyenske Regiment lette Dragoner ved en stor Parade af samtlige Herrer Officierer og Mandskabet, som under Musik og med Estandarte opmarscherede til Slotsgaarden om Formiddagen Kl. 11, hvor et "Længe leve!" udbragtes af den høistcommanderende Premiermajor, Baron og Ridder Wedel Wedelsborg, for Deres Majestæter Kongen og Dronningen, for de høie Formælede, samt for Stiftets høie Gouverneur, Hans kongelige Høihed Prinds Christian Frederik og Hendes kongelige Høihed Caroline Amalie. Videre stiftedes af Regimentet, til Minde om Dagen, et Legat af 500 Rbd. Sølv, hvoraf Renten aarlig den 1ste November skal uddeles til en trængende Enke eller Datter efter en Officier eller Mellemstabsbetjent ved Regimentet. Om Eftermiddagen Kl. 4 paraderede hele Borgervæbningens 3de Corpser og marscherede under Faner og klingende Spil fra Fiskertorvet op paa det store Torv. Under Opmarschen affyredes en Salve af 27 Kanonskud, og da Alt var opstillet paa Pladsen, blæstes med Basuner en Choral (Af Høiheden oprunden er) ud fra St. Knuds Kirketaarn, som gjorde en ypperlig Effect. Byens fleste Honoratiores og Embedsmænd med Magistraten og de eligerede Borgere havde samlet sig ved benævnte Parade, og blev da af Borgemesteren, Hr. Justitsraad Reimuth, udbragt de bedste Ønsker for det høie Fyrstepar, som med et hjerteligt tredobbelt Hurra, under præsenteret Gevær, af samtlige Tilstedeværende istemtes, hvorved atter af fyredes 27de Kanonskud. Derpaa blæstes endnu fra Taarnet Choralen "O priser Herren alle Mand, hvorefter Borgercorpset marscherede fra Torvet under den tredie Salut af 27 Kanonskud. Paa den ældste Klub var stor Dine. Om Aftenen fandt Jllumination kun Sted paa enkelte Steder, som Følge af den forud af Fleerheden vedtagne Bestemmelse og Jndsamling til et Legat, men Borgervæbningens hele Mandskab beværtedes paa Commediehusets Værelser, for Stadshauptmand Andrups Regning. Om Søndagen holdtes Prædiken i St. Knuds Kirke af Hr. Stiftsprovst, Ridder og Dannebrogsmand Paludan Müller, som henledede Menighedens Andagt paa den dobbelte Anledning, Dagen gar til at takke Gud for hans Velgierninger, saavel i det Aandelige som i det Timelige. Derefter udførtes en Lovsang. Begge Festdage nød 150 Huusarme et vederqvægende Maaltid, og den 4de lod Frimurerlogen et vist Antal Fattige bespise.